
Ministru kabineta sēdes protokollēmums

Rīkojuma projekts "Par 1. ranga aizsardzības atašeja Ukrainā, Moldovas Republikā un Baltkrievijas Republikā dienesta izpildi"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Ārlietu ministrijai sadarbībā ar Aizsardzības ministriju izvērtēt nepieciešamību veikt grozījumus Ministru kabineta 2010. gada 29. jūnija noteikumos Nr.602 “Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” (turpmāk – MK noteikumi), kas izņēmuma gadījumos (karastāvoklis vai cits ārkārtas režīms), ļauj  diplomātiskā un konsulārā dienesta amatpersonu (darbinieku), valsts tiešās pārvaldes amatpersonu (darbinieku), karavīru, prokuroru un sakaru virsnieku (turpmāk – darbinieks) ģimenes locekļiem uzturēties ārvalstī, kas nav uzskatāma par darbinieka dienesta vietu, nodrošinot MK noteikumos paredzēto pabalstu un kompensāciju izmaksu, un, ja nepieciešams, sagatavot un iesniegt attiecīgu tiesību akta projektu apstiprināšanai Ministru kabinetā.

